
Резюме: Настоящият доклад има за цел да направи неизчерпателна дисекция на феномена „глобализация“, започнат активно след разпада на биполярния модел на международни отношения и активно развиващ се след началото на 21 век. Ще бъде разгледан както теоретичния бекграунд на глобализацията, така и ще бъде направен опит за извеждане на изводи и прогнози. 

Abstract: The aim of his report is to dissect the phenomenon of “globalisation”, which has started after the dissolution of the bipolar international relations model and has been actively developing after the beginning of the 21st century. The theoretical background of globalistation will be analysed, as well as an attempt will be made to outline conclusions and potential prognosis. 

Глобализацията в съвремието е обвързана с широк спектър от коментари, често се свързва с констатации, спекулации и понякога неясноти. За някои процесът на глобализация в света е дал и понастоящем макар под въпросителна продължава да дава определен набор от възможности – дали за пътуване, за развитие, за откритие, но от други места често може да се чуе мнението, че глобализацията е в „криза“.
Настоящият проект има за цел неизчерпателно да изследва така наречения процес на глобализация и да постави централни тези, заключения и предположения във връзка с възможностите, шансовете и потенциалното бъдеще на глобализацията, до какво води тя и какво следва след нея. 
1. Същност на глобализацията
Глобализацията е процес, започнат по същество в контекста на оформящия се световен ред най-основно след процесите от 1989г. 
В своето съдържание, глобализацията е многопластов процес на засилваща се интеграция и взаимодействие между държавите в световен мащаб, с постепенното ерозиране на националния суверенитет и фокусиране в по-глобален мащаб. Наречена е от Ян Шолте „едно мащабно разширение по целия свят и дефиниращ мотив на съвременното общество“[footnoteRef:1].  [1:   Scholte. Globalization. A Critical Introduction ] 

Терминът „глобализация“ сам по себе си е изключително неясен и в известна степен мултисмислен. 
Глобализацията често се свързва с идеята за „Глобалното село“, развита от Маршал Маклуън.[footnoteRef:2]
Тук процесът е разгледан в контекста на медийното разширение и технологизацията в медийната сфера, която позволява актуалното отразяване, разпространяване и разширение на информация в различни части на държавите, а посредством глобализацията – и на света в настоящ момент. Медиите следва да функционират като външно разширение на човешката централна нервна система, като могат да преодолеят физическото разстояние за много кратко време – нещо, което в миналите епохи е било невъзможно и най-малкото изпращане на вест е отнемало дни и дори седмици. 
Така се въвежда и семантичната метафора, чрез която целия свят е наречен „село“ – по аналогия с факта, че мнозинството, ако не всички индивиди в селото се познават и информацията се разнася изключително бързо, което води до маргинализация на понятията „време“ и „пространство“. 
Прави се препратка и със социалната отговорност на индивида и индивидуализма като цяло. Поставя се и тезата за размиването на индивидуалността и тревожността, породена от постоянния информационен поток и в контекста на медийния дискурс – десенситизацията към чувствителните теми от световен мащаб.  [2:  Маклуън. Understanding Media (1964)] 

Имануел Уолърстийн разглежда тезата за глобализацията като финален етап на капитализма, като поставя твърдението, че периода от 1450 г. е капиталистически най-наситения период, характерен със секуларни трендове и методи и който период достига критични равнища, дефинирно през базата на капиталистическите принципи и пазара. Според Уолърстийн, периодът от световната история след 1945 г. – е характеризиран с термините на цикъла на Кондратиев – цикъл в икономиката, типично траещ приблизително 40-60 години и който цикъл се характеризира с възход, пик, спад, дъно. 
Уолърстийн разглежда двуполюсния модел, създаден след Втората Световна война и характерното за модела двублоково разделение, което се отличава с две глобални суперсили и наличие на сателити, придържащи се към глобалната суперсила в съответния блок. Той нарича тези сателити „периферия“, а суперсилите „ядра“, като съответно капитала е канализиран около ядрата, а периферията – поддържа приток на работна ръка към ядрото. 
Уолърстийн смята, че циклите на Кондратиев са част от нормалното функциониране на капиталистическата система, но той възприема, че тя е в криза и тази криза е обуслована от практиките, които са поети до момента на влизането ѝ в криза. С ефекта на глобализацията смята, че практикуването на тези методи ще продължи и това ще доведе до задълбочаване на кризата и ще доведе до непредсказуемости, хаотичност в икономиката и неопределеност в икономическата траектория. [footnoteRef:3]  [3:  Wallerstein, Immanuel. Globalization or the Age of Transition? A Long-Term View of the Trajectory of the World System. ] 

Антъни Гидънс дава своята дефиниция за глобализацията в контекста на модерността: Globalization can thus be defined as the intensification of worldwide social relations which link distant localities in such a way that local happenings are shaped by events occuring many miles away and vice versa.[footnoteRef:4]
Глобализацията тук е „разтягането“ на социалните отношения и намаляване на значенито на „местното“ и „локалното“ в социалните отношения – те се изваждат от местната им среда – като например парите – вече зависят не на конкретното държавно равнище дотолкова, доколкото зависят от световните пазари.
Гидънс поставя и акцент върху задълбочаването на личностното значение в перспективата на глобализацията – тя променя идентичностно индивидите, като всеки индивид може да заимства модели, идеи и роли от световни мащаби, а не от локални и минимални мащаби.  [4:  Giddens, Anthony. The Consequences of Modernity. Stanford University Press, 1990.] 

Ян Шолте[footnoteRef:5] се фокусира в политологичния аспект на глобализацията. Макар най-често теоретичният дискурс в темата на глобализацията да е дефиниран като ускорение, разширяване или развитие, Шолте разглежда мащабно глобализацията в няколко сфери, касаещи държавността и поставя няколко тези: [5:  Scholte, Jan Aart. Globalization p. 1-24 ] 

1. Глобализацията трансформира естеството на икономическата активност
2. Глобализацията касае пряко управлението и съдбата на държавата 
3. Глобализацията трансформира държавата от модел на централизирано управление (Вестфалски модел) и подтиква отдалечаването от централния характер на управлението 
4. Глобализацията създава дебат около културата и идентичността 
5. Глобализацията създава социални промени в контекста на модернизма и постмодернизма, тъй като глобализацията всъщност произлиза от модерните и високоразвиващите се страни
Шолте разглежда и концепцията за глобализация като пет основни разбирания, с които глобализацията в съвременния свят се отъждествява:  
· Глобализация като интернационализация
Фокусът е върху глобализацията като надграждане; като период на по-широко трансгранично взаимодействие, нарастващо отваряне на държави и общества и икономики за по-широк ареал на трансгранично взаимодействие и общи и кооперативни действия с други страни или съюзи.  
· Глобализация като либерализация
Фокусът е върху свободната търговия. Отварянето на финансови системи за инвестиции, движение на капитали и включване в глобалната финансова система. Диверсифицирания пазар и верига на доставки както и производствена дейност е ефективен икономически модел, за функционирането на който обаче е нужна либерализацията на пазара, както и либерализираната финансова система. За наличието на това е нужно освен либерализация и определени нива на кохезия, отваряне към други държави и дори интеграция. За либералния модел на пазара много важна роля играят интернет и развитието на транспорта, тъй като интернет подпомага комуникационните мрежи, а транспорта – логистичните връзки във веригата на доставки и международната търговия. 
· Глобализация като универсализация 
Универсализацията се отнася до процеса на задълбочаващо се уеднаквяване на отделни региони, държави, общества в контекста на институциите, управленски модели и технологии, икономическата организация, пазара и в последствие социокултурните фактори. Анализира се идеята за „глобалния хуманизъм“ и т.нар „планетарен синтез на култури“, и в този дискурс идеята е различни предмети, стоки и услуги да бъдат разпространени във всички краища на света. Това е централната идея на универсализацията. 
· Глобализация като уестърнизация
Уестърнизацията идва от West – в случая – Global West – или страните от които започва цялостния процес на глобализация – това са страните еталони, най-конретно – Съединените Американски Щати. Използва се още термина Американизация. 
В този контекст уестърнизацията се разбира като налагането на западните икономически, културни, традиционни модели, ценности и продукти. Подчертава се идеята, че разпространяването на американската култура обикновено води до унищожението на другите стандартни култури в районите в които уестърнизацията оперира. Мартин Хор[footnoteRef:6] дори сравнява методите на разпространение и оперативно действие на глобализацията с това което векове наред е практикувано в третия свят, наречено колониализъм. Може да се подчертае, че ако би имало сходства с колониализма, то съвременния облик на уестърнизацията е в доста по-различни мащаби и макар да не се цели пряка колонизация, то би следвало да има синтез на интереси в страната, която следва да бъде уестърнизирана.  [6:  Khor. 1995. ] 

· Глобализация като детериториализация 
Ян Аарт Шолте смята именно тази дефиниция – глобализацията като детериториализация – за най-централна и обхващаща квинтесенцията на термина „глобализация“. Още Шолте го нарича разпространение на супратериториалност. В този ред на мисли глобализацията води до реконфигурация на географски реалности, по начин по който социалното пространство не се структурира дотолкова, доколкото касае географски пространства, териториални дистанции или граници. Шолте споделя дефиницията на детериториализацията на Дейвид Хелд и Тони МакГрю – процес, въплъщаващ в себе си трансформация на пространствените организации в социални взаимовръзки и отношения.[footnoteRef:7]  [7:  Held. 1999. ] 


2. Етапи на глобализацията 

2.1.  Ранен период на глобализацията
Като отправна точка за започването на процесът на глобализацията може да се посочат Великите Географски Открития /Age of Discovery/, които географски открития поставят основата и подготвят терена за бъдещи глобализационни процеси.
2.2. Глобализацията в довоенния период
Визира се конкретно периода до Първата Световна война (1914-1918). В рамките на този период спада и Индустриалната революция, която увеличава производствените мащаби в огромни количества и се увеличава световния обмен. Развива се индустриализацията и империализма в огромни мащаби, които изиграват мащабна роля във оформянето на свеотвния ред до 20 век.[footnoteRef:8]
Наблюдава се масовизация на производството, висока степен на ръст на външната търговия.  [8:  Globalization of World Politics. P. 39-41 ] 

2.3. Глобализацията след Втората Световна война
Новоизградената система на международни отношения след една от най-кръвопролитните войни в историята на човечеството стъпва върху авторитета на двете глобални суперсили, които се появяват като глобални лидери в света, които консолидират страни около себе си, формиращи конфронтиращите се два противоположни блока. Тогава Запада изгражда световен ред, базиран около лидерството на Съединените Щати – със световни институции като Международния валутен фонд, Световната банка, НАТО, Световната Търговска оранизация (СТО), СЗО и пр.
2.4. Глобализацията в съвремието 
Визира се периода след 1989г. – с т.нар „еднополюсен момент“ и развитието на технологиите и Интернет, даващи тласък на глобализацията. 
3. Ерозия и криза в глобализационните процеси

· Финансовата криза от 2007-2008г. 
Макар демократизацията като процес, оркестриран най-централно от САЩ и от ЕС да достига своя пик в началото на нулевите години, финансовата криза от 2007-2008 поставя много големи въпросителни пред икономическата стабилност на големите демокрации и демократизатори – САЩ и ЕС. Фалитът на стоковата борса в САЩ и наличието на множество лоши кредити и ипотеки, показващи високи нива на неплатежоспособност при гражданите, както и манипулация на пазарите би могло да бъде отчетено като огромен дефицит[footnoteRef:9]. Допълнително, взаимосвързаността на пазарите между САЩ и ЕС води до огромни затруднения в Европа и опасения за фалити на конкретни държави, при което се изисква огромна намеса на международни институции като СБ и МВФ, както и ЕЦБ за възстановяване на държавите.  [9:  Williams, Mark. Uncontrolled Risk. ] 

· Войната в Украйна 
Геополитическите трусове, които тази война генерира са на няколко равнища. Освен преките последици за двете страни, които воюват – Русия и Украйна, наблюдават се отчетливо напрежения във вътрешносъюзните отношения на Европейския съюз, наблюдават се затруднения в отношенията между Съединените Американски Щати и Европейския съюз. 
· Преосмисляне на военни доктрини и нови тласъци във военната индустрия
„Дронификацията“ на войната е показателна в този конфликт. Въвеждането на дронове направи използването на тежки бойни машини, танкове и бронетранспортьори неефективно. Дроновете показват своята ефикасност като средство, с ниска изходна стойност и висок потенциал за мащабно производство, което може с относително висока точност да обезвреди противникови бронирани машини, техники и персонал. 
В резултат на войната и на провеждани военни учения, страните-участнички в НАТО започват фокус върху интеграцията на дроновете в националните военни доктрини.[footnoteRef:10] [10:  https://defence24.com/geopolitics/two-battalions-destroyed-the-truth-about-natos-exercise ] 

· Обедняването и изчерпването на идейния капацитет на либерализма
Западната либерална демокрация по същество се свързва и с процеса на демократизация, или налагане на демокрацията. Процес, който е най-проминентен с третата вълна на демократизацията според Самюел Хънтингтън[footnoteRef:11] в периода от средата на 70-те, до своя пик – 2003 – с войната на САЩ в Ирак. 
Проблемът на демократизацията е изразен в невъзможността на трансформация на определени държави в демокрации, поради редица причини. В някои страни и райони демокрацията е нетипична /Латинска Америка[footnoteRef:12]/, в други има социални и икономически пречки пред съществуването на такъв режим, в трети има изключително вкоренен авторитаризъм. Дори в демократичните държави се наблюдават както антидемократични настроения, така и отстъпление от демокрацията. В Европа, поради постепенните икономически затруднения, миграционния натиск и липсата на технологично развитие започват да се оформят десни партии и десни лидери.  [11:  Huntington, S. The Third Wave. ]  [12:  Diamond, Larry. Democracy’s Arc: From Resurgent to Imperiled. Journal of Democracy. ] 

Според Джон Дж. Миършаймър, при сблъсък между либерализъм и национализъм, вторият винаги ще има преимущества пред първия. Още повече, наличието на либерализъм като централна идеология на демократизатора и израждането на идеологията на либерализма, което води до крайности, създава оперативен терен за развитие на национализъм и засилване на чувството за национална идентичност. 
Като централен аргумент в ущърб на хиперглобализацията, Миършаймър споделя, че именно глобализацията, водена от Съединените Щати водят до край на еднополярния модел, който край е породен от минимизацията на търговски бариери, износ на капитали на изток, нарастващо икономическо неравенство на Запад и индиректно подпомагане превръщането на Китай в сила от глобален характер. [footnoteRef:13]  [13:  Bound to Fail: The Rise and Fall of the Liberal Democratic Order. ] 


4. Сценарий за развитието на периода на постглобализъм 
Посредством анализ на факти, тези, модели и настоящи събития в геополитиката, геоикономиката и геотехнологията, може да се установи, че глобализацията като процес върви по особена траектория. Задълбочената интеграция на политики между страните от Глобалния Запад се доказва, че е теоретично възможна, но поради усложняването както на демократичните състояния вътре в тези страни, така и откъм позициите им в световен мащаб не може с конкретика да се аргументира, че задълбочаването на този процес е особено рентабилно, дори възможно. 
Глобализацията като процес, според Джон Миършаймър, би могла да бъде присъща единствено на еднополюсна система с властваща, безконкуретна либерална демокрация. При наличие на конкуренти на единствения полюс, при наличие на претенденти за световна доминация или собствена визия за нов световен ред, глобализацията изпада в криза, тъй като настоящите норми и мерки, според които процеса бива ръководен, са иминентно оспорени. 
Макар инструментариума за правене на прогнози в средносрочен и дългосрочен план да не дава категорично ясен резултат предвид волатилността на международните отношения и непредсказуемия им характер, си струва да се порасъждава относно какво следва след глобализацията. 
Условно, макар и банално, периода след глобализацията може да се нарече „постглобализъм“. В случая се визира периода след пиковото разширение на демокрацията в рамките на еднополюсния модел. 
Обстоятелствата, налични в съвремието, дават резон да се разсъждава, че постулатите на глобализма са малко или много изчерпани. Логично е да се смята, че бъдещото нареждане на света; „световен ред“, би стъпил на основите, положени от сегашния, като се опре на създадените търговски връзки и отношения, но ултимативно трансформира глобалистките възгледи. 
Джон Миършаймър и Стивън Уолт са централни поддръжници на реалистката школа на международните отношения и като реалисти естествено противостоят на либералния ред. Според Миършаймър, представител на офанзивното крило на реализма, той атрибутира възхода на Китай като край на американската хегемония и на либералния аспект на американската външна политика и демократизация. Миършаймър не приема либералната външна политика за легитимна, като поставя няколко аргумента. Първо, една велика сила рядко може да си позволи да бъде либерална, поради постоянното ѝ съревнование с други велики сили или претенденти за световен ред и в този ред на мисли първата опира до реалистки принципи на ВП. Второ, обстоятелствата една велика сила да конституира либерална хегемония могат да бъдат присъщи само в еднополярност, което елиминира конкуренцята за сигурност /security competition/. Трето, трансформацията на една страна е трудно заради вкоренените ѝ народностни и цивилизационни принципи. Също, потенциално създаващия се национализъм във въпросната държава, която първата се опитва да либерализира, може да тълкува либерализацията като вмешателство във вътрешните работи. Миършаймър е твърд застъпник на мултиполярността, която следва да оформи новия световен ред и смята, че съвремието е изключително подобно на периода преди ПСВ – наблюдават се високи нива на security competition + високи нива на икономическа взаимозависимост. В новия световен ред, според Миършаймър, трябва САЩ да се фокусира върху възпирането на китайската експанзия, докато запазва икономическите отношения с Азия и фокус върху изтеглянето на Русия извън китайската сфера на влияние. [footnoteRef:14] [14:  Mearsheimer, J. The Great Delusion. ] 

Стивън Уолт, също реалист, приема идеята за мултиполярността и аргументира идеята за офшорното балансиране /offshore balancing/, като алтернатива на глобалните амбиции за световна доминация на САЩ. Уолт също смята, че глобалисткия либерален ред в света и отварянето на пазарите прави пряко възможно възхода на страни като Китай и Индия и води до криза на средната класа в САЩ. Според Уолт подходът на офшорното балансиране е най-приемлив за реалистката външнополитическа стратегия на САЩ, тъй като няма причина и нужда да бъде глобален доминатор в сигурността и не се наблюдават сериозни заплахи за САЩ в Западното полукълбо, нито в Европа, където страните сами трябва да гарантират сигурността си, според Уолт. 
Джефри Сакс също поддържа идеята за мултиполярността и поставя тезата за реформа на световните институции, за да отразяват коректно новите геополитически реалности. Сакс се фокусира по-скоро в идеята за „реглобализацията“[footnoteRef:15] или трансформацията на процеса на глобализация, която се базира на принципа на солидарността. [15:  Sachs, Jeffrey D., et al. (Eds.). Ethics in Action for Sustainable Development. ] 

С оглед на изложените аргументи дотук, може да се предполага, че бъдещия световен ред неминуемо ще запази някои от белезите на настоящия, или поне до определено време. Развития транспорт, разширените и високоскоростни комуникации и технологичните постижения са безспорно понастоящем налице елементи, които неминуемо могат да бъдат доразвивани и надграждани. Следователно, постглобалисткия модел, който следва да бъде възприет, вероятно ще стъпи върху тази основа, но либералните идеи на глобализацията категорично ще бъдат загърбени и ще бъдат заменени с реалистки такива. Все по-услилено се коментират суверенитета, идентичността и сигурността на държавите и дори под въпрос се поставят световни организации като ООН, мащабни регионални организации като Организацията на Северноатлантическия договор и Европейския съюз. 
В най-голям интерес на постглобалисткия модел и новия световен ред е да се отчетат най-големите дефицити на настоящия модел, за да могат устойчиво да бъдат избегнати и най-отчетливо да се приоритизират позитивите на настоящия модел, които да могат да бъдат надградени. 
 
5. Заключение
В заключение, процесът на глобализацията започва с еднополярния модел, формиран след разпада на СССР и Източния блок и най-отчетливо се развива в условията на липса на конкуренти на единствения хегемон – САЩ. При увеличаването на възможностите на страни от Изтока – в най-общ смисъл – Китай, глобализацията започва да се изчерпва идейно и смислово. Макар в своята същност, тя да интегрира ерозията на националния суверенитет, отварянето на пазарите, границите и дори разширяване на възможностите на държавите, либералния ред не е нещо лесно и еднакво възприемчиво за всички. С идейното изчерпване на глобализационния модел се поставя тезата за предстоящ нов, постглобалистки модел. Редица теоретици отхвърлят цялостно либералния ред, породен от настоящия модел и аргументират трансформацията му в нов, по-ясно разграфен модел, който стъпва върху част от постиженията на глобализацията.  

